ΚΑΝΟΝΙΣΜΟΣ ( ΕΟΚ ) αριθ . 942/88 ΤΗΣ ΕΠΙΤΡΟΠΗΣ της 8ης Απριλίου 1988 σχετικά με την παράδοση εξευγενισμένου κραμβελαίου για μη κυβερνητικούς οργανισμούς ( MKO/NGO ) ως επισιτιστική βοήθεια

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό ( ΕΟΚ ) αριθ . 3972/86 του Συμβουλίου της 22ας Δεκεμβρίου 1986 όσον αφορά την πολιτική και τη διαχείριση της επισιτιστικής βοήθειας ( 1 ), όπως τροποποιήθηκε από τον κανονισμό ( ΕΟΚ ) αριθ . 3785/87(2 ), και ιδίως το άρθρο 6 παράγραφος 1 στοιχείο γ ),

Εκτιμώντας :

ότι ο κανονισμός ( ΕΟΚ ) αριθ . 1420/87 του Συμβουλίου της 21ης Μαΐου 1987 που καθορίζει τις λεπτομέρειες εφαρμογής του κανονισμού ( ΕΟΚ ) αριθ . 3972/86 για την πολιτική και τη διαχείριση της επισιτιστικής βοήθειας ( 3 ), καταρτίζει τον κατάλογο των χωρών και των οργανισμών οι οποίοι είναι δυνατόν να αποτελέσουν αντικείμενο δράσεων επισιτιστικής βοήθειας και καθορίζει τα γενικά κριτήρια σχετικά με τη μεταφορά της επισιτιστικής βοήθειας μετά το στάδιο fob - ότι, με την απόφαση της 19ης Μαρτίου 1987 σχετικά με τη χορήγηση επισιτιστικής βοήθειας υπέρ των ΜΚΟ, η Επιτροπή χορήγησε σ' αυτούς τους οργανισμούς 315 τόνους εξευγενισμένου κραμβελαίου που θα παραδοθούν στο λιμάνι φόρτωσης - ότι οι παραδόσεις αυτές πρέπει να πραγματοποιηθούν, σύμφωνα με τους κανόνες που προβλέπονται στον κανονισμό ( ΕΟΚ ) αριθ . 2200/87 της Επιτροπής της 8ης Ιουλίου 1987 περί των γενικών μέτρων διακίνησης στην Κοινότητα προϊόντων που χορηγούνται βάσει της κοινοτικής επισιτιστικής βοήθειας ( 4 )- ότι είναι αναγκαίο να οριστούν επακριβώς οι προθεσμίες και οι όροι χορήγησης καθώς και η διαδικασία που θα ακολουθηθεί για να καθοριστούν οι δαπάνες που προκύπτουν,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Άρθρο 1 Ανοίγει διαγωνισμός για την προμήθεια εξευγενισμένου κραμβελαίου υπέρ των ΜΚΟ σύμφωνα με τις διατάξεις του κανονισμού ( ΕΟΚ ) αριθ . 2200/87 και με τους όρους που αναφέρονται στα παραρτήματα .

Άρθρο 2 Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Βρυξέλλες, 8 Απριλίου 1988 .

Για την Επιτροπή Frans ANDRIESSEN Αντιπρόεδρος ( 1 ) ΕΕ αριθ . L 370 της 30 . 12 . 1986, σ . 1 .

( 2) ΕΕ αριθ . L 356 της 18 . 12 . 1987, σ . 8 .

( 3 ) ΕΕ αριθ . L 136 της 26 . 5 . 1987, σ . 1 .

( 4 ) ΕΕ αριθ . L 204 της 25 . 7 . 1987, σ . 1 .

ΠΑΡΑΡΤΗΜΑ Ι 1 . Δράση αριθ . 152-154/88 ( 1 ) 2 . Πρόγραμμα : 1987 3 . Δικαιούχος : Euronaid 4 . Εκπρόσωπος του δικαιούχου ( 2 ): βλέπε κατάλογο που δημοσιεύθηκε στην Επίσημη Εφημερίδα των Ευρωπαϊκών Κοινοτήτων αριθ . C 103 της 16ης Απριλίου 1987 5 . Τόπος ή χώρα προορισμού : βλέπε παράρτημα ΙΙ 6 . Προϊόν που θα συγκεντρωθεί : εξευγενισμένο κραμβέλαιο 7 . Χαρακτηριστικά και ποιότητα του εμπορεύματος ( 3 ) ( 6 ) ( 7 ): βλέπε κατάλογο που δημοσιεύθηκε στην Επίσημη Εφημερίδα των Ευρωπαϊκών Κοινοτήτων αριθ . C 216 της 14ης Αυγούστου 1987, σ . 3 ( σημείο ΙΙΙ.Α.1 ) 8 . Συνολική ποσότητα : 315 τόνοι, καθαρά 9 . Αριθμός παρτίδων : μία ( 2 μέρη : Α : 220 τόνοι, Β : 95 τόνοι ) 10 . Συσκευασία και σήμανση ( 4 ) ( 5 ): βλέπε κατάλογο που δημοσιεύθηκε στην Επίσημη Εφημερίδα των Ευρωπαϊκών Κοινοτήτων αριθ . C 216 της 14ης Αυγούστου 1987, σ . 3 ( σημείο ΙΙΙ.Β ):

- μεταλλικά δοχεία 10 l aη 10 kg - τα δοχεία πρέπει να συσκευάζονται σε χαρτοκιβώτια ( δύο δοχεία ανά χαρτοκιβώτιο ) - τα δοχεία πρέπει να φέρουν το ακόλουθο κείμενο : βλέπε παράρτημα ΙΙ 11 . Τρόπος συγκέντρωσης του προϊόντος : αγορά της Κοινότητας 12 . Στάδιο παράδοσης : παράδοση στο λιμάνι φόρτωσης 13 . Λιμάνι φόρτωσης : - 14 . Λιμάνι εκφόρτωσης που υποδεικνύει ο δικαιούχος : - 15 . Λιμάνι εκφόρτωσης : - 16 . Διεύθυνση της αποθήκης και, κατά περίπτωση, λιμάνι εκφόρτωσης : - 17 . Περίοδος κατά την οποία το εμπόρευμα πρέπει να είναι διαθέσιμο στο λιμάνι φόρτωσης : 1 έως 30 Ιουνίου 1988 18 . Προθεσμία για την εκτέλεση της προμήθειας : - 19 . Διαδικασία για τον καθορισμό των εξόδων της προμήθειας ( 9 ): διαγωνισμός 20 . Ημερομηνία λήξης της προθεσμίας για την υποβολή των προσφορών : 26 Απριλίου 1988, ώρα 12.00 . Οι προσφορές ισχύουν μέχρι τις 27 Απριλίου 1988, ώρα 24.00 21 . Σε περίπτωση διεξαγωγής δεύτερου διαγωνισμού :

α ) ημερομηνία λήξης της προθεσμίας για την υποβολή των προσφορών : 17 Μαΐου 1988, ώρα 12.00 . Οι προσφορές ισχύουν μέχρι τις 18 Μαΐου 1988, ώρα 24.00 β ) περίοδος κατά την οποία το εμπόρευμα πρέπει να είναι διαθέσιμο στο λιμάνι φόρτωσης : 15 Ιουνίου έως 15 Ιουλίου 1988 γ ) προθεσμία για την εκτέλεση της προμήθειας : - 22 . Ποσό της εγγύησης του διαγωνισμού : 15 ECU ανά τόνο 23 . Ποσό της εγγύησης παράδοσης : 10 % του ποσού της προσφοράς εκφρασμένου σε ECU 24 . Διεύθυνση για την αποστολή των προσφορών ( 5 ): Bureau de l'aide alimentaire, a l'attention de Monsieur N . Arend, batiment Berlaymont, bureau 6/73, rue de la Loi 200, B-1049 Bruxelles ( τέλεξ AGREC 22037 B ) 25 . Επιστροφή που καταβάλλεται με αίτηση του υπερθεματιστή : - Σημειώσεις :

( 1 ) Ο αριθμός της δράσης πρέπει να υπενθυμίζεται σε κάθε αλληλογραφία .

( 2 ) Αντιπρόσωπος της Επιτροπής με τον οποίο έρχεται σε επαφή ο υπερθεματιστής : βλέπε κατάλογο που δημοσιεύθηκε στην Επίσημη Εφημερίδα των Ευρωπαϊκών Κοινοτήτων αριθ . C 227 της 7ης Σεπτεμβρίου 1985, σ . 4.

( 3 ) Ο υπερθεματιστής χορηγεί στον δικαιούχο πιστοποιητικό που έχει εκδοθεί από επίσημη αρχή και βεβαιώνει ότι δεν έχει σημειωθεί υπέρβαση, στο ενδιαφερόμενο κράτος μέλος, των ισχυουσών προδιαγραφών σχετικά με τη ραδιενεργό ακτινοβολία .

Το πιστοποιητικό ραδιενέργειας για τη δράση 152/88 πρέπει να οπισθογραφηθεί από τη σουδανική πρεσβεία στη χώρα καταγωγής και να αναφέρει την περιεκτικότητα σε καίσιο 134 και καίσιο 137 .

( 4 ) Παρτίδα Β :

- να παραδοθεί σε κιβώτια των 20 ποδών - όροι : FCL/LCL Shippers-count-load and stowage ( cls ),

- ο υπερθεματιστής υποβάλλει στον παραλαμβάνοντα πλήρη κατάλογο του περιεχομένου κάθε εμπορευματοκιβωτίου, διευκρινίζοντας τον αριθμό χαρτοκιβωτίων που αντιστοιχούν σε κάθε παρτίδα φόρτωσης, όπως καθορίζεται στην προκύρηξη του διαγωνισμού,

- ο υπερθεματιστής οφείλει να σφραγίζει κάθε εμπορευματοκιβώτιο με αριθμημένο σύστημα σφράγισης, του οποίου ο αριθμός πρέπει να δίδεται στον αποστολέα του δικαιούχου .

( 5 ) Ο προμηθευτής πρέπει να αποστείλει αντίγραφο του πρωτοτύπου του λογαριασμού εις : MM . De Keyzer & Schutz BV, Postbus 1438, Blaak 16, NL-3000 BK Botterdam .

( 6 ) Ο υπερθεματιστής διαβιβάζει στους αντιπροσώπους των δικαιούχων, κατά την παράδοση, ένα υγειονομικό πιστοποιητικό .

( 7 ) Ο υπερθεματιστής διαβιβάζει στους αντιπροσώπους των δικαιούχων, κατά την παράδοση, ένα πιστοποιητικό προελεύσεως .

( 8 ) Για να αποφευχθεί η συμφόρηση των γραμμών τέλεξ, παρακαλούνται οι υποβάλλοντες προσφορά να προσκομίζουν, πριν από την ημερομηνία και την ώρα που καθορίζονται στο σημείο 20 του παρόντος παραρτήματος, την απόδειξη ότι έχει συσταθεί η εγγύηση συμμετοχής στο διαγωνισμό που αναφέρεται στο άρθρο 7 παράγραφος 4 στοιχείο α ) του κανονισμού ( ΕΟΚ ) αριθ. 2200/87, κατά προτίμηση :

- είτε με απευθείας κατάθεση στο γραφείο που αναφέρεται στο σημείο 24 του παρόντος παραρτήματος,

- είτε μέσω τηλεαντιγραφικής συσκευής σε έναν από τους ακόλουθους αριθμούς στις Βρυξέλλες : 235 01 32, 236 10 97, 235 01 30, 236 20 05 .

( 9 ) Η διάταξη του άρθρου 7 παράγραφος 3 στοιχείο ζ) του κανονισμού ( ΕΟΚ ) 2200/87 δεν εφαρμόζεται για την υποβολή των προσφορών .

ANEXO II - BILAG II - ANHANG II - ΠΑΡΑΡΤΗΜΑ ΙΙ - ANNEX II - ANNEXE II - ALLEGATO II - BIJLAGE II - ANEXO II Δεσιγναψιν δε λα παρτιδα Ψαντιδαδ τοταλ δε λα παρτιδα ( εν τονελαδασ ) Ψαντιδαδεσ παρψιαλεσ ( εν τονελαδασ ) Βενεφιψιαριο Παiσ δεστιναταριο Ινσψριπψιν εν ελ εμβαλαξε Παρτι Τοταλμaeνγδε ( τονσ ) Δελμaeνγδε ( τονσ ) Μοδταγερ Μοδταγερλανδ Εμβαλλαγενσ πaτεγνινγ Βεζειψηνθνγ δερ Παρτιε Γεσαμτμενγε δερ Παρτιε ( ιν Τοννεν ) Τειλμενγεν ( ιν Τοννεν ) Εμπφaeνγερ Βεστιμμθνγσλανδ Αθφσψηριφτ αθφ δερ Ωερπαψκθνγ Χαρακτηρισμός της παρτίδας Συνολική ποσότητα της παρτίδας ( σε τόνους ) Μερικές ποσότητες ( σε τόνους ) Δικαιούχος Χώρα προορισμού Ένδειξη επί της συσκευασίας Lot Total quantity ( in tonnes ) Partial quantities ( in tonnes ) Beneficiary Recipient country Markings on the packaging Designation de la partie Quantite totale de la partie ( en tonnes ) Quantites partielles ( en tonnes ) Beneficiaire Pays destinataire Inscription sur l'emballage Designazione della partita Quantita totale della partita ( in tonnellate ) Quantitativi parziali ( in tonnellate ) Beneficiario Paese destinatario Iscrizione sull'imballaggio Aanduiding van de partij Totale hoeveelheid van de partij ( in ton ) Deelhoeveelheden ( in ton ) Begunstigde Bestemmingsland Aanduiding op de verpakking Designacao da parte Quantidade total ( em toneladas ) Quantidades parciais ( em toneladas ) Beneficiario Pais destinatario Inscricao na embalgem ( 1 ) ( 2 ) ( 3 ) ( 4 ) ( 5 ) ( 6 ) A 220 220 Oxfam UK Sudan Action No 152/88 / Sudan / 70912 / Port Sudan B 95 45 Cinterad Burkina Faso Action No 153/88 / Huile vegetale / Burkina Faso / Cinterad / 73403 / Ouagadougou via Lome / Pour distribution gratuite / Don de la Communaute economique europeenne 50 Caritas Germanica Niger Action No 154/88 / Huile vegetale / Niger / Caritas Allemagne / 704117 / Niamey via Lome / Pour distribution gratuite / Don de la Communaute economique europeenne